19. 7. 85 De Europæiske Fællesskabers Tidende Nr. L 186/1 (Retsakter hvis offentliggørelse er obligatorisk) RÅDETS FORORDNING (EØF) Nr. 1976/85 af 16. juli 1985 om ændring af forordning (EØF) nr. 2169/81 om fastsættelse af almindelige regler for støtteordningen vedrørende bomuld RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til tiltrædelsesakten af 1979, særlig stk. 9 i protokol nr. 4 om bomuld, i det følgende benævnt »protokollen«, under henvisning til forslag fra Kommissionen, og ud fra følgende betragtninger : Ifølge protokollen skal der ydes producentstøtte for .bomuld ; størrelsen heraf beregnes på grundlag af forskellen mellem en målpris og prisen på verdens- markedet for ikke-egreneret bomuld ; ved fastsættelsen af denne pris er prisen på bomuldsfrø et vigtigt element ; ifølge artikel 4, stk. 1, andet afsnit, i forordning (EØF) nr. 2169/81 (!), senest ændret ved forordning (EØF) nr. 1462/84 (?), skal der som følge af den importkontrol- ordning, der anvendtes i Grækenland indtil udgangen af 1983, og som uanset nævnte artikel 4, stk. 1, første afsnit, blev indført i medfør af artikel 82 i tiltrædelses- akten af 1979 indtil udgangen af produktionsåret 1984/1985, ved fastsættelsen af verdensmarkedsprisen for bomuldsfrø tages hensyn til de udbud og noterin- ger, der konstateres på det græske marked ; ifølge stk. 4, andet afsnit, i den nævnte artikel skal der uanset første afsnit i nævnte stykke indtil udgangen af produktionsåret 1984/1985 tages hensyn til de udbud og noteringer, der konstateres på de vigtigste markeder i Grækenland for de produkter, som er omhandlet i nævnte første afsnit ; på trods af at den importkontrolordning, der gjaldt i Grækenland, blev ophævet ved udgangen af 1983, er der fare for, at udbudene på verdensmarkedet af bomuldsfrø og bomuldsolie samt de noteringer, der noteres på de for den internationale handel vigtige børser, ikke bliver repræsentative for tendensen på Fællesskabets marked for disse produkter i produk- tionsåret 1985/1986 ; for at sikre korrekt anvendelse af støtteordningen for bomuld i det pågældende produktionsår bør den undtagelsesbestemmelse, der er fastsat i artikel 4, stk. 1 og 4, andet afsnit, i forordning (EØF) nr. 2169/81, forlænges for endnu et produktionsår — UDSTEDT FØLGENDE FORORDNING : Artikel 1 I artikel 4, stk. 1, andet afsnit, og artikel 4, stk. 4, andet afsnit, i forordning (EØF) nr. 2169/81 ændres »1984/ 1985« til »1985/1986«. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers . Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 16. juli 1985. () EFT nr. L 211 af 31. 7. 1981, s. 2. (?) EFT nr. L 142 af 29. 5. 1984, s. 1. På Rådets vegne M. FISCHBACH Formand